ກຸ່ມຕາລິບັນ ສັງຫານ ທະຫານອັຟການິສຖານ ຢ່າງໜ້ອຍ 19 ຄົນ (ວີດີໂອ)
ທາງການອັຟການິສຖານ ກ່າວວ່າ ຍັງຊອກຫາທະຫານອີກ ຢ່າງໜ້ອຍ 6 ຄົນ ບໍ່ເຫັນ ຫຼັງຈາກການໂຈມຕີ ໃນເຊົ້າວັນອາທິດ ໃນເຂດເມືອງ Ghaziabad ໃນແຂວງ Kunar.
ບັນດາເຈົ້າໜ້າທີ່ອັຟການິສຖານ ກ່າວວ່າ ພວກຫົວຮຸນແຮງ ຕາລີບັນຈຸນຶ່ງ ໄດ້ທຳການໂຈມຕີຖານທັບກອງທັບແຫ່ງນຶ່ງ ໃນພາກຕາເວັນອອກຂອງອັຟການິສຖານ ເຮັດໃຫ້ ທະຫານ 19 ຄົນເສຍຊີວິດ ແລະບາດເຈັບ 2 ຄົນ ທາງການອັຟການິສຖານ ກ່າວວ່າ ຍັງຊອກຫາທະຫານອີກ ຢ່າງໜ້ອຍ 6 ຄົນ ບໍ່ເຫັນ ຫຼັງຈາກການໂຈມຕີໃນຕອນເຊົ້າ ວັນອາທິດມື້ນີ້ ໃນເຂດເມືອງ Ghaziabad ແຂວງ Kunar ລາຍງານຂ່າວກ່ອນໜ້ານີ້ ເວົ້າວ່າ ພວກທະຫານເຫຼົ່ານີ້ ຖືກ ລັກພາໂຕໄປ ປະທານາທິບໍດີ ອັຟການິສຖານ ທ່ານ Hamid Karzai ໄດ້ປະນາມການໂຈມຕີດັ່ງກ່າວ ແລະໄດ້ເລື່ອນແຜນການເດີນທາງຢ້ຽມຢາມປະເທດສີລັງກາ ອອກໄປ ບັນດາເຈົ້າໜ້າທີ່ກ່າວວ່າ ກຳລັງຂອງອັຟການິສຖານ ໄດ້ເລີ້ມທຳການຊອກຄົ້ນຫາພວກທະຫານທີ່ຫາຍສາບສູນໄປນັ້ນແລ້ວ ກຸ່ມຕາລີບັນ ໄດ້ອ້າງເອົາຄວາມຜິດຊອບໃນການໂຈມຕີຄັ້ງນີ້